smcproject/ml-wiki-sentences huggingface dataset:
"Nercas": Saint-Martyr Worship among the Muslims of Kerala, Economic and Political Weekly, p. 182
ശൈഖ് സയ്യിദ് ജിഫ്രി
പതിനേഴാം നൂറ്റാണ്ടിൽ കേരളത്തിൽ ജീവിച്ചിരുന്ന മുസ്ലിം ആധ്യാത്മികാചാര്യനും , മത പണ്ഡിതനും പ്രബോധകനുമായിരുന്നു ശൈഖ് സയ്യിദ് ജിഫ്രി .
യമനിലെ ഹളറൽ മൗത്തിൽ ജനിച്ച ശൈഖ് ജിഫ്രി മത പ്രബോധാനാർത്ഥം കേരളത്തിൽ എത്തി ചേരുകയായിരുന്നു .
കേരളത്തിലെത്തിയ ഹള്റമി സയ്യിദുമാരിൽ പ്രശസ്തനാണ് ശൈഖ് ജിഫ്രി ജനനം, ജീവിതം
എ ഡി 1726 ൽ   യമനിലെ തരീംമിലെ അൽ ഹാവി എന്ന പ്രദേശത്തു് നബി കുടുംബത്തിലായിരുന്നു സയ്യിദ് ജിഫ്രിയുടെ ജനനം.
ശൈഖ്: സയ്യിദ് മുഹമ്മദ് ജിഫ്രി യാണ് പിതാവ്.
ഖുർആൻ , പ്രവാചക വചനങ്ങൾ  ( ഹദീസ് ) ,കർമ്മ ശാസ്ത്രം ( ഫിഖ്ഹ് ),  ആധ്യാത്മിക ശാസ്ത്രം( തസ്വവ്വുഫ് ) , അറബി ഭാഷാ സാഹിത്യം എന്നിവയിൽ കുട്ടി കാലത്തു തന്നെ നൈപുണ്യം നേടി.
ചെറുപ്പത്തിൽ പിതാവ് നഷ്ട്ടപ്പെട്ട  ജിഫ്രിയെ സംരക്ഷിച്ചത് ജ്യേഷ്ഠനായിരുന്നു, പ്രധാന ഗുരുനാഥനും ഇദ്ദേഹം തന്നെ.
ആത്മീയതയോടുള്ള അഭിനിവേശം ജിഫ്രിയെ സൂഫിസത്തിലേക്കു ശ്രദ്ധ പതിപ്പിക്കുകയും ഖാദിരിയ്യ സൂഫി സരണി സ്വീകരിക്കുകയും ചെയ്തു.
യമൻ , ബസ്വറ , സിറിയ , ഈജിപ്ത് , മസ്കത്ത് , ഹളറൽ മൗത്ത് തുടങ്ങിയ അറേബ്യൻ നാടുകൾ മലബാറുമായി വിപുലമായ കച്ചവടബന്ധങ്ങൾ പുലർത്തിയിരുന്ന  കാലമായിരുന്നു 18ആം  നൂറ്റാണ്ട്.
മലബാർ സമാധാന ഭൂമികയാണെന്ന വിശ്രുതി അറേബ്യൻ നാടുകളിൽ ഉണ്ടായിരുന്നു.
പ്രബോധന യോഗ്യമായ മലബാറിനെ കുറിച്ച് കേട്ടറിഞ്ഞ ശൈഖ് ജിഫ്രി അലി ബറാമിയുടെ {ഇദ്ദേഹമാണ് കോഴിക്കോട്ടെ  ബറാമി കുടുംബത്തിന്റെ സ്ഥാപകൻ} കച്ചവട സംഘത്തോടൊപ്പം  ഇരുപതാം വയസ്സിൽ  മലബാറിലേക്ക് യാത്ര തിരിച്ചു.
എഡി 1741 ൽ കൊയിലാണ്ടിയിലെ പന്തലായനിയിൽ ശൈഖ് ജിഫ്രി കപ്പലിറങ്ങി .
കോഴിക്കോട്ടെത്തിയ അദ്ദേഹത്തെ അന്നത്തെ ഖാളി മുഹ്യിദീൻ ബിൻ അബ്ദുസലാംമും മറ്റു മുസ്ലിം പ്രമാണികളും ഇരു കൈയും നീട്ടി സ്വീകരിക്കുകയും രാജാവായ സാമൂതിരിയുടെ കൊട്ടാരത്തിലേക്ക് കൊണ്ട് പോവുകയും ചെയ്തു .
ശൈഖിനെ സാമൂതിരി ഊഷ്മളമായി സ്വീകരിക്കുകയും കോഴിക്കോട് താമസമാക്കാൻ നിർദ്ദേശിക്കുകയും ചെയ്തു.
സാമൂതിരിയുടെ അഭ്യർത്ഥന മാനിച്ചു കോഴിക്കോട്ട് തങ്ങാൻ ജിഫ്രി തീരുമാനിചത്തിന്റെ അടിസ്ഥാനത്തിൽ കുറ്റിച്ചിറയുടെ തെക്കുഭാഗത്തുള്ള മാളിയേക്കൽ വീടും അതിനോട് ചേർന്ന സ്ഥലവും സാമൂതിരി ജിഫ്രിക്ക് നൽകി  .
ഈ വീടാണ് പിക്കാലത്തു ജിഫ്രി ഹൗസ് എന്നറിയപ്പെട്ടത്.
അക്കാലത്ത് രാജാവിന്റെ കോവിലകത്ത്നിന്ന് നോക്കിയാൽ ശൈഖ് താമസിച്ചിരുന്ന മാളിയേക്കൽ വീട് കാണാമായിരുന്നു എന്ന് പറയപ്പെടുന്നു.
ആവിശ്യ നടത്തിപ്പുകൾക്കായി കല്ലായിക്ക് സമീപമുള്ള ആനമാട് എന്ന പ്രദേശം കൂടി സാമൂതിരി ശൈഖിന്‌ നൽകുകയും ഖാളിയെ  പോലെ എല്ലാവിധ  നികുതികളിൽ  നിന്നും ശൈഖ് ജിഫ്രിയെ മുക്തമാക്കുകയും ചെയ്തു .
കേരളത്തിൽ പ്രബോധന പ്രവർത്തനങ്ങളുമായി കഴിഞ്ഞിരുന്ന യമനി സൂഫി സാധു  സയ്യിദ് മുഹമ്മദ് ഹാമിദ്]]ൻറെ  ശിഷ്യത്വം സ്വീകരിച്ച ജിഫ്രി ഹാമിദുമൊത്തു നാടുനീളെ സഞ്ചരിക്കുകയും ഇസ്ലാമിക സന്ദേശം പ്രചരിപ്പിക്കുകയും ചെയ്തു.
ഹാമിദിന് പുറമെ സയ്യിദ് ജലാലുദ്ധീൻ മുഹമ്മദ് അൽ  വഹ്ത് , യമനിലെ സൂഫി സാധു ഹബീബുൽ ഹസൻ ഇബ്നു ഹദ്ദാദ്  എന്നിവരും  ജിഫ്രിയുടെ ആത്മീയ ഗുരുക്കന്മാരിൽ സ്ഥാനം പിടിക്കുന്നവരാണ് .
ശിഷ്യന്മാരിൽ ഖാളി മുഹ്യിദ്ദീൻ ബിൻ അബ്ദിസ്സലാം , ശൈഖ് അലി ബറാമി , ശരീഫ് ഉമർ  ബിൻ  അബ്ദുല്ല(മദീന), അബ്ദുൽ ഖാദിർ ബിൻ ഉമർ  ലബ്ബ, മമ്പുറം സയ്യിദ് അലവി , ഉമർ ഖാളിയുടെ പിതാവ് ഖാദിയാരകത്ത് ആലി മുസ്ലിയാർ  തുടങ്ങിയവർ പ്രസിദ്ധരാണ്.
മൈസൂർ രാജാക്കന്മാരായ ടിപ്പുവും പിതാവ് ഹൈദരലിയും ജിഫ്രിയുടെ ആത്മീയ ശിഷ്വത്വം നേടിയവരിൽ ഉൾപ്പെടുന്നു.
ടിപ്പു ജിഫ്‌രിയിൽ നിന്നും ഖാദിരിയ്യ ഥരീഖത്ത് സ്വീകരിച്ചിട്ടുണ്ട്.
പ്രദേശ വാസികൾക്ക് കുടിവെള്ളം ലഭ്യമാക്കാൻ ജിഫ്രിയുടെ ആഗ്രഹ പ്രകാരം സാമൂതിരി നൽകിയ സ്ഥലത്തു ടിപ്പു ചിറ പണികഴിപ്പിച്ചു നൽകി എന്ന് പറയപ്പെടുന്നു.
കൊണ്ടോട്ടിയിൽ എത്തിയ ബോംബെ കല്യാണിനടുത്തുള്ള കർദാൻ  സ്വദേശിയും ഫഖീറുമായ മുഹമ്മദ് ശാഹ് തങ്ങളുടെ കടുത്ത വിമർശകനായിരുന്നു ശൈഖ് ജിഫ്രി.
കൊണ്ടോട്ടി തങ്ങളുടെ  മുന്നിൽ  ശിഷ്യന്മാർ സുജൂദ് ചെയ്യുന്നതും, ലഹരി ഉപയോഗിക്കുന്നതും, സ്ത്രീ പുരുഷന്മാർ ഇട കലർന്ന് പെരുമാറുന്നതും ഹജ്ജും സകാത്തും നിർബന്ധമല്ലെന്ന് കൊണ്ടോട്ടി ശാഹ് തങ്ങൾ ശിഷ്യരെ ഉപദേശിച്ചതും ശൈഖ് ജിഫ്രിക്ക് ഇഷ്ട്ടപ്പെട്ടില്ല.
ഇതിനെ തുടർന്ന് കൊണ്ടോട്ടി ഫഖീർ ഒരു കപട സൂഫിയാണെന്നും, മത വിരുദ്ധനാണെന്നും ശൈഖ് ജിഫ്രി പ്രചരിപ്പിക്കുകയും മുഹമ്മദ് ഷാക്കെതിരായി പുസ്തകമിറക്കുകയും ചെയ്തു.
ആറു പതിറ്റാണ്ട് കാലം മലബാറിനെ രൂപമാറ്റം ചെയ്യുവാനായി   മത-സാമൂഹിക- സാംസ്കാരിക രംഗത്ത് നിർണ്ണായകമായി ഇടപെട്ട അതുല്യ പ്രതിഭയായിരുന്ന സയ്യിദ് ശൈഖ് ജിഫ്രി.
1808  ജനുവരി 7 നാണ്‌(ദുൽ ഖഹദ് 8 -1222) ഇദ്ദേഹത്തിന്റെ മരണം.
മരണാനന്തര കർമ്മങ്ങൾക്ക് നേതൃത്വം കൊടുത്ത വരിൽ സയ്യിദ് ഫഖ്‌റ് അൽ വുജൂദ് അഹമ്മദ് ബിൻ ഹസ്സൻ എന്ന വരും, സമാധി മണ്ഡപം പണിയുവാനും സയ്യിദ് അലവി, ഉമർ ഖാളി തുടങ്ങിയ പ്രമുഖർ നേതൃത്വം നൽകി.
രചനകൾ കൺസൂൾ  ബറാഹീൻ - { കൊണ്ടോട്ടി തങ്ങൾ മത വിരുദ്ധനായെന്നു സമർത്ഥിക്കുന്നു കൃതി} നതീജത്തുൽ ഖദായ മസ്ലക്കി ജൗഹരിൽ  ജവാഹരിയ്യ - തസ്സവുഫ് അൽ കൗകബുദ്ദുരിയ - { തസ്സവുഫ് സംബന്ധമായ രചന} അൽ ഇർഷാദത്തുൽ ജിഫ്രിയ്യ ഫീ റദ്ദി അലളലാലത്തിൻ നജ്ദിയ്യ - {മുഹമ്മദ് ഇബ്നു വഹാബിനെ  വിമർശിച്ചു എഴുതിയ  കൃതി} മർസിയ്യ  {അനുശോചന കാവ്യം} കൂടുതൽ വായനയ്ക്ക്
മലബാറിനെ ജ്വലിപ്പിച്ച യമനീ വെളിച്ചം അവലംബം ↑ A. P. Ibrahim Kunju, Mappila Muslims of Kerala,
Trivandrum, 1989, p.217 ↑ Muhammed Abdul Kareem,  Hazrat Mamburam Sayyid alawi Tangal 8th Edition, Venniyur Malappuram Dist, 1989; p.15.
↑ ibid ↑ ഒറിജിൻ  ആന്റ് സ്പ്രഡ് ഓഫ് ഇസ്ലാം ഇൻ  കേരള.
അസ്ഗർ  അലി എഞ്ചിനീയിർ കേരള മുസ്ലിം: എ ഹിസ്റ്റോറിക്കൽ  പേസ്പക്റ്റീവ്) ↑ റഹ്മത്തുല്ല സഖാഫി (2006), കേരളത്തിലെ സയ്യിദ് കുടുംബങ്ങൾ ↑ ഹുസ്സൈൻ രണ്ടത്താണി -സൂഫി മാർഗ്ഗം ↑ K.K.Muhammad Abdul Karim, Hasrath Muhammad Shah Tangal,Kondotti, .p.13 ↑ Shaikh Sayyid Jifri, Kanz al Barahin al Kasbiyya (written in 1784), Published by Sayyid
Fazl, Istanbul, 1864-65, p.42 ↑ The legacy of Anti-colonial struggle deptt of Arabic farook college ,2008,P 16
ശൈഖ് അഹമ്മദ് സർ‌ഹിന്ദി ഇംഗ്ലീഷ് വിലാസം https://ml.wikipedia.org/wiki/Ahmad_Sirhindi
ശൈഖ് അഹമ്മദ് സർ‌ഹിന്ദി (1564-1624) എന്നറിയപ്പെടുന്ന ഇമാം ഇ റബ്ബാനി ശൈഖ് അഹമ്മദ് അൽ ഫറൂഖി അൽ സർ‌ഹിന്ദി ഒരു ഇന്ത്യൻ ഇസ്ലാമിക പണ്ഡിതനും സൂഫി നക്ഷാബന്ധി തരീഖത്തിലെ പ്രമുഖ അംഗവുമാണ്.
അദ്ദേഹത്തെ മുജദ്ദിദ് അൽഫ് താനി (രണ്ടാം സഹസ്രാബ്ദത്തിലെ നവോത്ഥാനകൻ) എന്ന് വിളിക്കപ്പെടുന്നു.
ഇതും കാണുക മുജദ്ദിദി കുടുംബം അവലംബം
ശൈഖ് മൻസൂർ ബിൻ സായിദ് അൽ നെഹ് യാൻ
യുഎഇയുടെ വൈസ് പ്രസിഡൻറായി നിയമിതനായ വ്യക്തിയാണ് ഷെയ്ഖ് മൻസൂർ ബിൻ സായിദ് ബിൻ സുൽത്താൻ അൽ നഹ് യാൻ KBE ( അറബി : منصور بن زايد بن سلطان آل نهيان ‬ ; ജനനം 21 നവംബർ 1970).
ഷെയ്ഖ് മൻസൂർ എന്ന പേരിലും ഇദ്ദേഹം അറിയപ്പെടുന്നു,    ഒരു ഇമാറാത്തി രാജ കുടുംബാഗവും രാഷ്ട്രീയക്കാരനുമാണ് അദ്ദേഹം .
വൈസ് പ്രസിഡന്റ്, യുണൈറ്റഡ് അറബ് എമിറേറ്റ്സിന്റെ ഉപപ്രധാനമന്ത്രി, പ്രസിഡൻഷ്യൽ കോടതി മന്ത്രി, ശതകോടീശ്വരൻ, അബുദാബി ഭരണകുടുംബത്തിലെ അംഗം   എന്നീ നിലകളിൽ ഇദ്ദേഹം പ്രശസ്തനാണ് .
യുഎഇയുടെ നിലവിലെ പ്രസിഡന്റ് മുഹമ്മദ് ബിൻ സായിദ് അൽ നഹ്യാന്റെ സഹോദരനാണ് ഇദ്ദേഹം.
കൂടാതെ ദുബായ് ഭരണാധികാരിയായ മുഹമ്മദ് ബിൻ റാഷിദ് അൽ മക്തൂമിന്റെ പുത്രിമാരിൽ ഒരാളെയാണ് അദ്ദേഹം വിവാഹം കഴിച്ചത്.
സിറ്റി ഫുട്ബോൾ ഗ്രൂപ്പിലൂടെ മാഞ്ചസ്റ്റർ സിറ്റി എഫ്‌സി ഉൾപ്പെടെ വിവിധ ഫുട്ബോൾ ക്ലബ്ബുകളിൽ അദ്ദേഹം ഓഹരി പങ്കാളിത്തം നേടിയിട്ടുണ്ട്.
ശൈഖ് അൻസാരി അവാർഡ് പ്രമാണം:SHEIKH ABDULLA IBRAHIM AL ANSARI .jpg SHEIKH ABDULLA IBRAHIM AL ANSARI
'വിദ്യാഭ്യാസത്തിലൂടെ സാമൂഹ്യസമത്വം, സംസ്‌കാര ത്തിലൂടെ കൂട്ടുജീവിതം' എന്ന ദൗത്യത്തോടെ 33 വർഷമായി പ്രവർത്തിക്കുന്ന ദയാപുരം വിദ്യാഭ്യാസ സാംസ്‌കാരിക കേന്ദ്രം , പ്രമുഖ പണ്ഡിതനും മനുഷ്യസ്‌നേഹിയും സ്ഥാപനത്തിൻറെ പ്രചോദനവുമായ ശൈഖ് അൻസാരിയുടെ ഓർമയ്ക്കായി ഏർപ്പെടുത്തിയ ശൈഖ് അൻസാരി അവാർഡ്
അനാഥശാക്തീകരണം,സാമൂഹ്യനീതി,ദളിത്-ആദിവാസിവിഭാഗങ്ങളുടെഉന്നമനം, സാമുദായികസൗഹാർദ്ദം,സമാധാനപ്രവർത്തനങ്ങൾ, പരിസ്ഥിതിസംരക്ഷണം, കാരുണ്യപ്രവർത്തന ങ്ങൾ തുടങ്ങിയ മേഖലകളിൽ ആത്മാർത്ഥവും ഫലപ്രദവുമായ പ്രവർത്തനങ്ങൾ നടത്തിവരുന്ന സ്ഥാപനങ്ങളെയും കൂട്ടായ്മകളെയും പ്രസിദ്ധീ കരണങ്ങളെയും ആദരിക്കാനും, അതുവഴി ദയാപുരത്തിൻറെ പ്രവർത്തനമേഖലകളെ പോഷിപ്പിക്കാനും വേണ്ടി ഏർപ്പെടുത്തിയിട്ടുള്ള ഈ പുരസ്‌കാര
ഒരുലക്ഷം രൂപയും പ്രശസ്തിപത്രവുമടങ്ങുന്ന രണ്ട് അവാർഡുകളാണ് നൽകുക.
ശൈഖ് ഉമർ ഖാഹിരി
പതിനെട്ടാം നൂറ്റാണ്ടിൽ കായൽപട്ടണത്ത് ജീവിച്ചിരുന്ന സുപ്രസിദ്ധ ഇസ്‌ലാമിക പണ്ഡിതനും,കവിയും, സ്വൂഫിവര്യനുമായിരുന്നു ഉമർ ഖാഹിരി എന്ന  ശൈഖ് ഉമറുബ്‌നു അബ്ദിൽ ഖാദിരിൽ ഖുറശി അൽ ഖാഹിരി (1748-1801).
ഉമർ വലിയുല്ലാഹ് എന്ന പേരിൽ പ്രസിദ്ധിയാർജ്ജിച്ച ഇദ്ദേഹത്തിൻറെ കുടുംബവേരുകൾ പ്രവാചക അനുചരൻ ഖലീഫ അബൂബക്കറിലേക്ക് ചെന്നെത്തുന്നു.
തമിഴിലും, അറബിയിലുമായി നിരവധി രചനകൾ നടത്തിയ ഇദ്ദേഹത്തിൻറെ ലോക പ്രശസ്തമായ സാഹിത്യസൃഷ്ടിയാണ് അല്ലഫൽ അലിഫ് കാവ്യം.
ശൈഖ് അബ്ദുൽ കാദറിൻറെ മകനായി ജനനം.
പ്രാഥമിക അറിവ് നേടിയതിന് ശേഷം വിവിധ തലങ്ങളിൽ നിന്നായി മതവിജ്ഞാനം ആർജ്ജിച്ചു ശാഫിഇ കർമ്മശാസ്ത്രത്തിൽ അഗാധമായ പാണ്ഡിത്യം നേടി.
ശൈഖ് മുഹമ്മദുന്നസകി, ശൈഖ് സയ്യിദ് ജിഫ്രി എന്നിവരിൽ നിന്നും ത്വരീഖത്ത് കരസ്ഥമാക്കി ആധ്യാത്മിക മേഘലകളിലേക്ക് പ്രവേശിച്ചു തുടർന്ന് സയ്യിദ് മുഹമ്മദ് മൗലൽ ബുഖാരി , മദീനയിലെ സയ്യിദ് മുഹ്‌സിൻ അൽ മുഖ്ബിലി എന്നിവരുടെ ശിഷ്വത്വവും നേടി.
സയ്യിദ് മുഹ്‌സിൻ ആണ് ഉമർ ഖാഹിരിയുടെ പ്രധാന ഗുരുവായി അറിയപ്പെടുന്നത്.
അഞ്ച് വർഷത്തെ മദീനയിലെ ഉപരി പഠനത്തിന് ശേഷം പതിനാല് വർഷം ഇന്തോനേഷ്യ , മലേഷ്യ എന്നിവിടങ്ങളിൽ ദേശാടനങ്ങളിലൂടെ  ആത്മീയ ജ്ഞാനം കരസ്ഥമാക്കി.
സ്വദേശത്തേക്ക് മടങ്ങി വന്ന ഉമർ ഖാഹിരി കായൽപട്ടണം ആസ്ഥാനമാക്കി പ്രവർത്തിച്ചു.
ഖാദിരിയ്യ സൂഫികളിൽ പ്രമുഖ സ്ഥാനം അലങ്കരിച്ചിരുന്ന ഇദ്ദേഹത്തിന് നിരവധി പ്രശസ്തരായ ശിഷ്യഗണങ്ങളുണ്ട്.
മലയാള കരയിലെ ഉമർ ഖാളി അതിലുൾപ്പെടുന്നു.
പ്രശസ്തനായ സൂഫി ശൈഖ് ഖാദിർ ഇബ്ൻ ഉമർ ഇദ്ദേഹത്തിൻറെ മകനും ശിഷ്യനുമാണ്.
ഉമർ ഖാഹിരിയെ പ്രകീർത്തിച്ചുള്ള തമിഴ് കാവ്യമാണ് നനതരട്ടിനം.
1801-ൽ മരണം, സമാധി സ്ഥാനം കായൽ പട്ടണം തൈകാ മഖാം.
പ്രധാന രചനകൾ അല്ലഫൽ അലിഫ് ഇലാഹിക്കൻ തുബഖനി ഗര ഇബ്ന് നിലം ബഹ്‌റു സിറ്ർ സിർവ് ഷിഖ് താരീഖുത് വസൽ ‌ ബസറത്തുല്ലാഹ് അവലംബം ↑ ullinte uthsavam, suprabhaatham daily .
December 9, 2018 ↑ NATIVE AUTHORS OF KAYALPATNAM REGION , CHAPTER - IV ,History of Kayalpatnam Region(Thesis) , pp 135 -36 ↑ thamizh naattile pandithanmaar,sthaapanangal.
prabodhanam imaam shafie visheshaal pathipp  (2016)
ശൈഖ് ഖലീഫ ബിൻ സായിദ് അൽ നഹ്യാൻ പള്ളി
ശൈഖ് ഖലീഫ ബിൻ സായിദ് അൽ നഹ്യാൻ പള്ളി ( അറബി : مَسْجِد ٱلشَّيْخ خَلِيْفَة بِن زَايِد آل نَهْيَان ‬ ), കൂടാതെ "അൽ ഐൻ ഗ്രാൻഡ് മോസ്ക്", അറിയപ്പെടുന്നു "ശൈഖ് ഖലീഫ ബിൻ സായിദ് പള്ളി", അല്ലെങ്കിൽ ശൈഖ് ഖലീഫ പള്ളി ( അറബി : مَسْجِد ٱلشَّيْخ خَلِيْفَة ‬ ), അബുദാബി എമിറേറ്റിലെ അൽ ഐൻ നഗരത്തിലെ ഏറ്റവും വലിയ പള്ളിയാണ് , യുണൈറ്റഡ് അറബ് എമിറേറ്റിലെ ഏറ്റവും വലിയ പള്ളികളിൽ ഒന്നും, 2021 ഏപ്രിൽ 12 മുതൽ പൊതുജനങ്ങൾക്കായി തുറന്നിരിക്കുന്നു.
നിലവിലെ അബുദാബി ഭരണാധികാരിയും യുണൈറ്റഡ് അറബ് എമിറേറ്റ്സ് പ്രസിഡന്റുമായ ഷെയ്ഖ് ഖലീഫ ബിൻ സായിദ് അൽ നഹ്യാന്റെ പേരിലാണ് ഇത് അറിയപ്പെടുന്നത് .
പള്ളിയുടെ നിർമ്മാണം അറേബ്യൻ കൺസ്ട്രക്ഷൻ കമ്പനിക്ക് 600 മില്യൺ ദിർഹത്തിന് നൽകി.
ഇത് 2013 ഡിസംബറിൽ ആരംഭിച്ചു,  2016 ൽ പൂർത്തിയാക്കാനാണ് ആദ്യം തീരുമാനിച്ചിരുന്നത്.
നേരത്തെ, നഗരത്തിലെ ഏറ്റവും വലിയ പള്ളി ശൈഖഹ് സലമഹ് പള്ളി ആയിരുന്നു.
ശൈഖഹ് സലമഹ് ഷെയ്ഖ് ഖലീഫയുടെ മാതാവും സായിദ് ബിൻ സുൽത്താൻ അൽ നഹ്യാൻ ന്റെ ഭാര്യയുമാണ്.
ഈ പ്രദേശത്തിന്റെ ചരിത്രവുമായി ബന്ധപ്പെട്ട മറ്റ് അവശിഷ്ടങ്ങൾക്ക് പുറമെ , ഇസ്ലാമിക സുവർണ്ണ കാലത്തെ 1000 വർഷം പഴക്കമുള്ള ഒരു പള്ളി 2018 സെപ്റ്റംബറിൽ ഇവിടെ കണ്ടെത്തിയിട്ടുണ്ട്.
അതിന്റെ കാലപ്പഴക്കം  ഈ പള്ളിയെ  രാജ്യത്തെ ഏറ്റവും പഴയ പള്ളിയാക്കിയേക്കാം.
2021 ൽ തുറന്നതിനുശേഷം , അൽ-ഐൻ മേഖലയിലെ ഭരണാധികാരിയുടെ പ്രതിനിധി ഷെയ്ഖ് തഹ്‌നൗൻ ബിൻ മുഹമ്മദ് അൽ നഹ്യാൻ മെയ് 13 ന് ഇവിടെ പ്രാർത്ഥന  നടത്തി.
പള്ളിയുടെ ആകെ നിർമ്മാണ പ്രദേശം 15,684 m 2 (168,820 sq ft) , പള്ളിയുടെ മൊത്തം വിസ്തീർണ്ണം 256,680 m 2 (2,762,900 sq ft) .
പള്ളിക്കകത്ത് 6,433 ആരാധകരെയും, പുറത്ത് 14,029 ആരാധകരെയും ഉൾക്കൊള്ളാവുന്ന ഇതിന്റെ മൊത്തം ശേഷി 20,000 ത്തിലധികമായിരിക്കും.
ഇതിന് 4 മിനാരങ്ങളുണ്ട് , അവ ഏകദേശം 60 m (200 ft) ഉയരമുള്ളതാണ്.
4 മിനാരങ്ങൾ, സമാറയിലെ വലിയ പള്ളിയിൽ നിന്ന് പ്രചോദനം ഉൾക്കൊണ്ടതാണ്.
കൂടാതെ, പള്ളിയുടെ വിവിധ ഭാഗങ്ങളെ ബന്ധിപ്പിക്കുന്ന ഒരു ആർക്കേഡും ഉണ്ട്, കൂടാതെ 7,660 m 2 (82,500 sq ft) വിസ്തൃതിയുള്ള മുറ്റവുമുണ്ട്.
ഇത് ആൻഡലൂഷ്യൻ , ഉമയാദ് വാസ്തുവിദ്യയിൽ നിന്ന് പ്രചോദനം ഉൾക്കൊണ്ടതാണ്.
താഴികക്കുടം
പള്ളിയുടെ പ്രധാന സവിശേഷത  പ്രധാന പ്രാർത്ഥനാലയത്തെ മൂടുന്ന ഒരു വലിയ താഴികക്കുടമാണ്, രാജ്യത്തെ ഇത്തരത്തിലുള്ള ഏറ്റവും വലിയ താഴികക്കുടം.
31.3 m (103 ft) ഇന്റീരിയർ ഉയരം പ്രതീക്ഷിക്കുന്നു, ആന്തരിക വ്യാസം 75 m (246 ft) , പുറം വ്യാസം 86 m (282 ft) ,  കൂടാതെ മൊത്തം വിസ്തീർണ്ണം 4,117 m 2 (44,320 sq ft) .
താഴികക്കുടം, ഖുർആൻ വരികൾ കൊണ്ടു സ്വർണ്ണ നിറത്തിൽ അലങ്കരിച്ചിട്ടുമുണ്ട്.
കൂടുതൽ വിവരങ്ങൾക്കും കടപ്പാടുകൾക്കും ഇംഗ്ളീഷ് പതിപ്പ് കാണുക
↑ 1 2 3 ↑ ↑ ↑ ↑ ↑ ↑ ↑
ഹാഖ ഇംഗ്ലീഷ് വിലാസം https://ml.wikipedia.org/wiki/Al-Haaqqa
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അറുപത്തി ഒൻപതാം അദ്ധ്യായമാണ്‌ ഹാഖ (യഥാർത്ഥ സംഭവം).
സൂക്തങ്ങൾ : 52 الحاقة മുൻപുള്ള സൂറ: ഖലം ഖുർആൻ അടുത്ത സൂറ: മആരിജ് സൂറത്ത്
(അദ്ധ്യായം) 69
ഹാങ്ഝൗ ഇംഗ്ലീഷ് വിലാസം https://ml.wikipedia.org/wiki/Hangzhou
കിഴക്കൻ ചൈനയിലെ സെജിയാങ് പ്രൊവിൻസിന്റെ തലസ്ഥാനവും പ്രൊവിൻസിലെ ഏറ്റവും വലിയ നഗരവുമാണ് ഹാങ്ഝൗ ( ചൈനീസ് : 杭州 ; ഹാങ്ഝൗ ഡയലക്ട് : ɦaŋ tsei; മാന്ദരിൻ പിൻയിൻ : ഹാങ്ഝൗ Mandarin pronunciation: [xɑ̌ŋtʂóʊ] ⓘ ).
സബ്‌-പ്രൊവിൻഷ്യൽ നഗരമായ ഹാങ്ഝൗവിൽ 2010ലെ കണക്കുപ്രകാരം ഭരണവിഭാഗത്തിൽ  ("ഷി", 杭州市) അഥവാ പ്രിഫെക്ച്ചറിൽ 8.7 ദശലക്ഷം പേർ വസിക്കുന്നു .
ഇതിൽ ഹാങ്ഝൗ മുൻസിപ്പാലിറ്റിയിലായി 6.242 ദശലക്ഷം ആളുകൾ വസിക്കുന്നതിൽ 3.56 ദശലക്ഷം ആളുകൾ ആറ് അർബൻ കോർ ജില്ലകളിലാണ്.
ഭരണവിഭാഗങ്ങൾ പ്രമാണം:Hangzhou Wulin CBD Overview.png ഹാങ്ഝൗ സിറ്റിസ്കേപ്
ഹാങ്ഝൗ സബ്‌-പ്രൊവിൻഷ്യൽ നഗരത്തിൽ 8 ജില്ലകളും (区 ഗു ), 3 കൗണ്ടി-തല നഗരങ്ങളും (市 ഷി ), 2 കൗണ്ടികളും (县 ഷിയാൻ ) ഉണ്ട്.
ആറു സെൻട്രൽ അർബൻ ജില്ലകളിൽ 682 കിമീ² (263.4 മൈ²) പ്രദേശത്ത് 3,560,400 ആളുകൾ അധിവസിക്കുന്നു.
2,642 കിമീ² (1020 മൈ²) വരുന്ന രണ്ട് സബ് അർബൻ ജില്ലകളിലായി 2,681,600 പേർ വസിക്കുന്നു.
ഭൂപടം സബ്‌-ഡിവിഷൻ ഹൻസി വിസ്തീർണ്ണം ജനസംഖ്യ (ഉദ്ദേശം) നഗരകേന്ദ്രം ■ ഗോങ്ഷു ജില്ല 拱墅区 87.49 കിമീ² 280,000 ■ ഷിയാചെങ് ജില്ല 下城区 31.46 കിമീ² 551,900 ■ ഷാങ്ചെങ് ജില്ല 上城区 18.30 കിമീ² 344,600 ■ ജിയാങ്ഗാൻ ജില്ല 江干区 210.22 കിമീ² 998,800 ■ ഷിഹു ജില്ല 西湖区 308.70 കിമീ² 820,000 ■ ബിൻജിയാങ് ജില്ല 滨江区 72.02 കിമീ² 319,000 സബർബനും റൂറലും ■ യുഹാങ് ജില്ല 余杭区 1,223.56 കിമീ² 1,170,300 ■ ഷിയാവോഷാൻ ജില്ല 萧山区 1,420.22 കിമീ² 1,511,300 ■ ലിനാൻ നഗരം 临安市 3,126.80 കിമീ² 566,700 ■ ഫുയാങ് നഗരം 富阳市 1,831.20 കിമീ² 717,700 ■ ജിയാൻഡേ നഗരം 建德市 2,321.00 കിമീ² 430,800 ■ ടോങ്ഗ്ലു കൗണ്ടി 桐庐县 1,825.00 കിമീ² 406,400 ■ ചുനാൻ കൗണ്ടി 淳安县 4,427.00 കിമീ² 336,800 ഭൂമിശാസ്ത്രവും കാലാവസ്ഥയും ഹാങ്ഝൗ (1971 – 2000) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 8.0 (46.4) 9.4 (48.9) 13.7 (56.7) 20.6 (69.1) 25.5 (77.9) 28.6 (83.5) 33.0 (91.4) 32.4 (90.3) 27.5 (81.5) 22.7 (72.9) 16.8 (62.2) 11.1 (52) 20.8 (69.4) ശരാശരി താഴ്ന്ന °C (°F) 1.5 (34.7) 2.7 (36.9) 6.4 (43.5) 12.1 (53.8) 17.0 (62.6) 21.1 (70) 24.9 (76.8) 24.5 (76.1) 20.3 (68.5) 15.0 (59) 8.9 (48) 3.4 (38.1) 13.2 (55.8) മഴ/മഞ്ഞ് mm (inches) 73.2 (2.882) 84.2 (3.315) 138.2 (5.441) 126.6 (4.984) 146.6 (5.772) 231.1 (9.098) 159.4 (6.276) 155.8 (6.134) 145.2 (5.717) 87.0 (3.425) 60.1 (2.366) 47.1 (1.854) 1,454.5 (57.264) ശരാ.
മഴ/മഞ്ഞു ദിവസങ്ങൾ (≥ 0.1 mm) 12.4 12.3 16.3 15.2 14.6 15.2 13.0 13.6 12.6 10.0 8.6 8.1 151.9 % ആർദ്രത 75 75 78 76 76 81 78 79 81 77 74 72 76.8 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 107.2 99.1 109.5 140.6 163.3 141.9 216.1 209.5 147.2 148.3 137.6 136.2 1,756.5 ഉറവിടം: China Meteorological Administration അവലംബം ↑ {{ cite web }} :  CS1 maint: unrecognized language ( link ) ↑ 浙江第六次全国人口普查数据公布 温州常住人口最多-浙江|第六次全国人口普查|数据-浙江在线-浙江新闻 .
Zjnews.zjol.com.cn.
Retrieved on 2011-08-28.
ഹാജി അലി ദർഗ ഇംഗ്ലീഷ് വിലാസം https://ml.wikipedia.org/wiki/Haji_Ali_Dargah
പതിനഞ്ചാം നൂറ്റാണ്ടിൽ ജീവിച്ച സൂഫിവര്യൻ പീർ ഹാജി അലി ഷാ ബുഖാരിയുടെ ശവകുടീരം സ്ഥിതിചെയ്യുന്ന സ്ഥലമാണ് ഹാജി അലി ദർഗ ( ഉർദു : حاجی علی درگاہ , മറാഠി : हाजी अली दर्गा , ഹിന്ദി : हाजी अली दरगाह , ഗുജറാത്തി : હાજી અલી દરગાહ ).
അറേബ്യൻ കടലിൽ 500 അടി ഉള്ളിലേക്കുമാറി വർളി തീരത്താണ് ദർഗ.
കടലിൽ സ്ഥിതി ചെയ്യുന്ന ഏഷ്യയിലെ ഏക ദർഗയാണ് ഹാജി അലി.
പതിനഞ്ചാം നൂറ്റാണ്ടിൽ ലോകം ചുറ്റിക്കറങ്ങിയ ശേഷം മുംബൈയിൽ താമസമാക്കിയ പീർ ഹാജി അലി ഷാ ബുഖാരിയുടെ ദർഗയുടെ നിർമ്മാണം 1431-ലാണ് പൂർത്തിയായത്.
വ്യാഴം, വെള്ളി ദിവസങ്ങളിൽ ദർഗയിൽ നടക്കുന്ന പ്രത്യേക പ്രാർത്ഥനകളിൽ പങ്കെടുക്കാൻ അര ലക്ഷത്തിലധികം വിശ്വാസികൾ എത്താറുണ്ട്.
ഘടന പുനരുദ്ധാരണ പ്രവർത്തനങ്ങൾ വിവാദം
2012 ൽ ദർഗയ്ക്കുള്ളിൽ സ്ത്രീകളുടെ പ്രവേശനം ട്രസ്റ്റ് നിഷേധിച്ചു.
മതമൗലികവാദികളുടെ സമ്മർദത്തിന് വഴങ്ങിയാണ് ട്രസ്റ്റ് ഈ തീരുമാനം കൈക്കൊണ്ടിരിക്കുന്നതെന്ന് വിമർശനമുയർന്നിരുന്നു.
അവലംബം ↑ ↑ http://www.mathrubhumi.com/online/malayalam/news/story/1928431/2012-11-07/india%5Bപ്രവർത്തിക്കാത്ത+കണ്ണി%5D അധിക വായനയ്ക്ക് History of Pir Haji Ali Shah Bukhari (R.A.) Haji Ali to be razed, rebuilt , Manoj R Nair, pg 1, Mumbai Mirror ; Sunday, August 28, 2005.
Haji Ali Dargah, Muslim Pilgrimage Archived 2008-12-08 at the Wayback Machine .
Haji Ali Mosque, Pilgrimage-India.com Will 400-yr-old Haji Ali dargah become Mumbai’s own Taj?
Archived 2008-09-25 at the Wayback Machine .
Haji Ali Dargah to rise again in Makrana marble Archived 2016-03-03 at the Wayback Machine .
HAJI ALI DARGAH, History and Structure പുറം കണ്ണികൾ Official website of Haji Ali Dargah Trust, Mumbai.
Haji Ali Dargah എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹാഗി കാസിൽ ഇംഗ്ലീഷ് വിലാസം https://ml.wikipedia.org/wiki/Hagi_Castle
യമാഗുച്ചി പ്രിഫെക്ചറിലെ ഹാഗിയിൽ സ്ഥിതി ചെയ്യുന്ന ഒരു ജാപ്പനീസ് കോട്ടയായിരുന്നു ഹാഗി കാസിൽ (萩城, ഹാഗി-ജോ), ഷിസുക്കി കാസിൽ എന്നും അറിയപ്പെടുന്നു.
ഹാഗി കാസിൽ 1604-ൽ എഡോ കാലഘട്ടത്തിന്റെ തുടക്കത്തിൽ മോറി വംശത്തിന്റെ പ്രധാന കോട്ടയായി നിർമ്മിച്ചതാണ്.
കൂടാതെ 1863 വരെ 250 വർഷത്തിലേറെ ചാഷു ഡൊമെയ്‌നിന്റെ ഇരിപ്പിടമായി പ്രവർത്തിച്ചു.
മൈജി പുനരുദ്ധാരണത്തിന് തൊട്ടുപിന്നാലെ 1874-ൽ ഹാഗി കാസിൽ തകർക്കപ്പെട്ടു.
ഹാഗി കാസിലിന്റെ മുൻ സൈറ്റ് 2015 ജൂലൈ മുതൽ യുനെസ്കോയുടെ ലോക പൈതൃക സൈറ്റായി തിരഞ്ഞെടുത്തു.
1600-ലെ സെക്കിഗഹാര യുദ്ധത്തിലെ പരാജയത്തിന് ശേഷം മോറി വംശത്തിന്റെ തലവനായ മോറി ടെറുമോട്ടോ തന്റെ പുതിയ ഇരിപ്പിടമായി 1604-ൽ ഹാഗി കാസിൽ പണികഴിപ്പിച്ചു.
ഭരിക്കാൻ ഹിരോഷിമ കൊട്ടാരം നിർമ്മിച്ചു.
എന്നിരുന്നാലും, ടൊകുഗാവ ഇയാസുവിനെതിരായ പാശ്ചാത്യ സഖ്യത്തിൽ ടെറുമോട്ടോ ചേരുകയും പിന്നീട് ഹിരോഷിമ കാസിൽ ഉൾപ്പെടെയുള്ള അദ്ദേഹത്തിന്റെ കൈവശമുള്ള ഭൂരിഭാഗവും നഷ്ടപ്പെടുകയും പടിഞ്ഞാറ് സു, നാഗാറ്റോ പ്രവിശ്യകളിലേക്ക് മാറാൻ നിർബന്ധിതരാകുകയും ചെയ്തു.
ടോകുഗാവ ഷോഗനേറ്റ് സ്ഥാപിച്ചതിനെത്തുടർന്ന്, ഇന്നത്തെ ഹാഗി, യമാഗുച്ചി, മിതാജിരി എന്നിവിടങ്ങളിൽ പുതിയ കോട്ടകൾ നിർമ്മിക്കാൻ ടെറുമോട്ടോ അപേക്ഷിച്ചു.
ജപ്പാൻ കടലിലെ തന്ത്രപ്രധാനമായ സ്ഥാനം കാരണം ഹാഗിയെ മാത്രം അംഗീകരിച്ചു.
പർവതത്തിൽ കുറച്ച് പ്രതിരോധങ്ങൾ സ്ഥിതിചെയ്യുന്നുണ്ടെങ്കിലും പ്രധാനമായും ഷിസുക്കി പർവതത്തിന്റെ അടിത്തട്ടിലാണ് ഹാഗി കാസിൽ നിർമ്മിച്ചിരിക്കുന്നത്.
മോറിയുടെ ഇരിപ്പിടം എന്ന നിലയിൽ, കോട്ട ചാഷു ഡൊമെയ്‌നിന്റെ യഥാർത്ഥ തലസ്ഥാനമായി പ്രവർത്തിച്ചു.
1863-ൽ, ബകുമാത്സു സമയത്ത് ഷോഗുണേറ്റിന്റെ അനുമതിയില്ലാതെ മോറി തകാച്ചിക്ക മോറിയുടെ ഇരിപ്പിടം യമാഗുച്ചി കാസിലിലേക്ക് മാറ്റി.
1874-ൽ, മൈജി പുനരുദ്ധാരണത്തെ തുടർന്നുള്ള കോട്ട പൊളിക്കലിന്റെ ഒരു തരംഗത്തിന്റെ ഭാഗമായി ഹാഗി കോട്ടയുടെ ഭൂരിഭാഗവും തകർക്കപ്പെട്ടു.
ഹാഗി കാസിൽ (萩城, Hagijō) 1604-ൽ നിർമ്മിച്ചതാണ്, അടുത്ത രണ്ടര നൂറ്റാണ്ടുകൾ ജപ്പാനിലെ ഏറ്റവും ശക്തമായ വംശങ്ങളിലൊന്നായ മോറി വംശത്തിന്റെ ആസ്ഥാനമായി സേവിച്ചു.
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ ഫ്യൂഡൽ യുഗത്തിന്റെ അവസാനത്തിനുശേഷം, കോട്ട നശിപ്പിക്കപ്പെട്ടു.
അതിന്റെ കിടങ്ങുകളും മതിലുകളും മാത്രമേ ഇന്ന് നിലനിൽക്കുന്നുള്ളൂ.
നഗരത്തിന്റെ വടക്കുപടിഞ്ഞാറൻ അറ്റത്തുള്ള മനോഹരമായ ഷിസുക്കി പാർക്കിലാണ് കോട്ടയുടെ അവശിഷ്ടങ്ങൾ സ്ഥിതി ചെയ്യുന്നത്.
പാർക്ക് വളരെ വിശാലമാണ്, നല്ല സ്‌ക്രോളിനോ സൈക്കിൾ സവാരിക്കോ അനുയോജ്യമാണ് - സൈക്കിളുകൾ അകത്ത് അനുവദനീയമാണ്.
മുൻ കോട്ടയുടെ മതിലുകൾ, കിടങ്ങുകൾ, അടിത്തറ എന്നിവ കൂടാതെ, പാർക്കിൽ ഒരു ദേവാലയവും ഒരു ചായക്കടയും ഉണ്ട്.
പാർക്കിനുള്ളിൽ ഷിസുക്കി പർവതവും നിലകൊള്ളുന്നു, ഇരുപത് മിനിറ്റ് കാൽനടയാത്രയിൽ അതിന്റെ കൊടുമുടിയിലെത്താം.
ഹാഗി കോട്ടയുടെ അവശിഷ്ടങ്ങൾ കാണാൻ ഹിഗാഷി-ഹാഗി സ്റ്റേഷനിൽ നിന്ന് ഏകദേശം 2.5 കിലോമീറ്റർ അല്ലെങ്കിൽ 10-20 മിനിറ്റ് സൈക്കിൾ സവാരി അല്ലെങ്കിൽ 30-45 മിനിറ്റ് നടത്തം .
"മരു ബസ്" വെസ്റ്റ് ലൂപ്പിൽ കയറി ഷിസുക്കിക്കോൻ ഇരിഗുച്ചി ബസ് സ്റ്റോപ്പിൽ ഇറങ്ങിയാലും ഇത് ആക്‌സസ് ചെയ്യാം.
ബസ് സ്റ്റോപ്പിൽ നിന്ന് അഞ്ച് മിനിറ്റ് നടന്നാൽ കോട്ടയുടെ അവശിഷ്ടങ്ങളിലേക്കുള്ള പ്രവേശനം സാധിക്കും.
ഹാഗി കാസിൽ ഒരു ദേശീയ ചരിത്ര സ്ഥലമാണ്.
ജപ്പാനിലെ Sites of Japan's Meiji Industrial Revolution: Iron and Steel, Shipbuilding and Coal Mining ഭാഗമായി 2015 ജൂലൈ 5 ന് യുനെസ്കോയുടെ ലോക പൈതൃക സൈറ്റായി ഇത് രജിസ്റ്റർ ചെയ്തു.
ഹാഗിയുടെ കാസിൽ ടൗണിന്റെ ഭാഗമായാണ് ഇത് രജിസ്റ്റർ ചെയ്തിരിക്കുന്നത്.
ഉറവിടങ്ങൾ സാഹിത്യം പുറംകണ്ണികൾ ഹാഗി കാസിൽ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഹാഗർ ഇൻ ദി വൈൽഡർനെസ് ഇംഗ്ലീഷ് വിലാസം https://ml.wikipedia.org/wiki/Hagar_in_the_Wilderness
1835-ൽ ഫ്രഞ്ച് കലാകാരനായ ജീൻ-ബാപ്റ്റിസ്റ്റ്-കാമിൽ കോറോട്ട് വരച്ച ചിത്രമാണ് ഹാഗർ ഇൻ ദി വൈൽഡർനെസ് .
ബീർഷെബ മരുഭൂമിയിലൂടെ ബൈബിളിലെ കഥാപാത്രമായ ഹാഗർ അലഞ്ഞുതിരിയുന്നത് ചിത്രീകരിച്ചിരിക്കുന്നു.
പ്രത്യേകിച്ചും, ഹാഗാറും അവരുടെ നവജാത പുത്രൻ ഇസ്മായേലും ദൈവിക രക്ഷ അനുഭവിക്കുന്ന നിമിഷത്തെ ചിത്രീകരിച്ചിരിക്കുന്നു.
പെയിന്റിംഗിന്റെ പിൻഭാഗത്ത് ഒരു മാലാഖയെ കോറോട്ട് ഉൾപ്പെടുത്തിയിരിക്കുന്നത് കാണാം.
ഈ ചിത്രത്തിലെ ഭൂപ്രകൃതിയുടെ ഭൂരിഭാഗവും കോറോട്ടിന്റെ മുൻകാല പ്രകൃതി പഠനങ്ങളിൽ നിന്ന് ഉരുത്തിരിഞ്ഞതാണ്.
ഹാഗർ ഇൻ ദി വൈൽഡർനെസ് ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് .
ഹാഗ്പത് മൊണാസ്ട്രി Haghpat Monastery Haghpat Monastery
ഹാഗ്പത് മൊണാസ്ട്രി (ഹഗ്പതവാങ്ക് എന്ന പേരിലും അറിയപ്പെടുന്നു; Armenian : Հաղպատավանք ) പത്താം നൂറ്റാണ്ടിനും പതിമൂന്നാം നൂറ്റാണ്ടിനും ഇടയിൽ നിർമ്മിക്കപ്പെട്ട അർമേനിയയിലെ ഹാഗ്പത് ഗ്രാമത്തിൽ സ്ഥിതിചെയ്യുന്ന ഒരു മധ്യകാല ആശ്രമ സമുച്ചയമാണ്.
വടക്കൻ അർമേനിയയിലെ ലോറി മേഖലയിലെ ഡെബെഡ് നദിയെ അഭിമുഖീകരിക്കുന്ന തരത്തിലാണ് ഹഗ്പത് മൊണാസ്ട്രിയുടെ നിർമ്മാണത്തിന് സ്ഥാനം തിരഞ്ഞെടുത്തത്.
ബഗ്രാറ്റിഡ് രാജാവായ അഷോട്ട് മൂന്നാമന്റെ ഭാര്യ ഖോസ്രോവാന്യൂഷ് രാജ്ഞി ഏകദേശം 976-ൽ ആണ് ഈ ആശ്രമം സ്ഥാപിച്ചത്.
സമീപത്ത് സ്ഥിതിചെയ്യുന്ന സനാഹിനിലെ ആശ്രമം ഏതാണ്ട് ഇതേ കാലത്തു തന്നെയാണ് നിർമ്മിക്കപ്പെട്ടത്.
സർബ് എൻഷാൻ കത്തീഡ്രൽ
സമുച്ചയത്തിലെ ഏറ്റവും വലിയ പള്ളിയും 976-ൽ ആരംഭിച്ചതുമായ കത്തീഡ്രൽ ഓഫ് സുർബ് എൻഷാൻ, 991-ൽ സ്‌ബാറ്റ് രാജാവാണ് പൂർത്തിയാക്കിയത്.
പത്താം നൂറ്റാണ്ടിലെ അർമേനിയൻ വാസ്തുവിദ്യയുടെ ഒരു സാമാന്യ ഉദാഹരണമായ ഈ പള്ളിയുടെ പാർശ്വഭിത്തികളുടെ പ്രൗഢഗംഭീരമായ നാല് തൂണുകളിലാണ് കേന്ദ്ര താഴികക്കുടം നിലകൊള്ളുന്നത്.
പുറം ഭിത്തികളിൽ ത്രികോണാകൃതിയിലുള്ള പിളർപ്പുകൾ ഉണ്ട്.
വളച്ചു വാതിൽ ഭാഗത്ത് ക്രിസ്തുവിനെ ചിത്രീകരിക്കുന്ന ഒരു ചുമർച്ചിത്രമുണ്ട്.
അതിന്റെ ദാതാവായ അർമേനിയൻ രാജകുമാരൻ ഖുതുലുഖാഗയെ തെക്കൻ പാർശ്വമുറിയിൽ ചിത്രീകരിച്ചിരിക്കുന്നു.
പള്ളിയുടെ സ്ഥാപകന്റെ മക്കളായ സ്‌ബാറ്റ്, കുറികെ രാജകുമാരൻമാരെ ഖോസ്രവാനുയിഷ് രാജ്ഞിയോടൊപ്പം കിഴക്കൻ മട്ടച്ചുവരിൽ കൊത്തുപണിയോടെ ചിത്രീകരിച്ചിരിക്കുന്നു.
പതിനൊന്നും പന്ത്രണ്ടും നൂറ്റാണ്ടുകളിൽ നടത്തിയ ഒന്നോ രണ്ടോ ചെറിയ പുനരുദ്ധാരണങ്ങൾ ഒഴികെ, പള്ളി അതിന്റെ യഥാർത്ഥ സ്വഭാവം നിലനിർത്തിയിട്ടുണ്ട്.
ഈ സൈറ്റിൽ മറ്റ് നിരവധി ഘടനകളും ഉണ്ട്.
1005 മുതൽ ഇവിടെ സോർബ് ഗ്രിഗോറിന്റെ (സെന്റ് ഗ്രിഗറി) ചെറിയ താഴികക്കുടമുള്ള ഒരു പള്ളിയുണ്ട്.
യഥാർത്ഥ പള്ളിയിൽ കൂട്ടിച്ചേർത്തിരിക്കുന്ന രണ്ട് വശങ്ങളിലെ ചാപ്പലുകളിൽ വലുത് 13-ആം നൂറ്റാണ്ടിന്റെ പ്രാരംഭത്തിൽ നിർമ്മിക്കപ്പെട്ടതും "ഹമാസാസ്പ് ഹൗസ്" എന്നറിയപ്പെടുന്ന ചെറുത് 1257-ൽ നിർമ്മിക്കപ്പെട്ടതുമാണ്.
1245-ൽ, മൂന്ന് നിലകളുള്ളതും സ്വതന്ത്രമായി നിൽക്കുന്നതുമായ ഒരു ബെൽടവർ നിർമ്മിക്കപ്പെട്ടു.
പതിമൂന്നാം നൂറ്റാണ്ടിലെ മറ്റ് കൂട്ടിച്ചേർക്കലുകളിൽ സോർബ് അസ്ത്വാത്സാറ്റ്സിൻ ചാപ്പൽ, സ്ക്രിപ്റ്റോറിയം, ആശ്രമത്തിന്റെ പരിധിക്ക് പുറത്തുള്ള ഒരു വലിയ ഊട്ടുപുര എന്നിവയും ഉൾപ്പെടുന്നു.
മഠം നിലനിൽക്കുന്ന പ്രദേശത്ത് 11-13 നൂറ്റാണ്ടുകളിലെ അതിമനോഹരമായ നിരവധി ഖച്കറുകളിൽ (കൽക്കുരിശ്) ഏറ്റവും അറിയപ്പെടുന്നത് 1273 മുതൽ നിലകൊള്ളുന്ന "അമെനാപ്രിക്കിച്ച്" (All-Savior) എന്ന ഖച്കർ ആണ്.
ചരിത്രത്തിലുടനീളമുള്ള അതിജീവനം
ചരിത്രത്തിലുടനീളം ആശ്രമത്തിന് പലതവണ കേടുപാടുകൾ സംഭവിച്ചിട്ടുണ്ട്.
ഏകദേശം 1130-ൽ, ഒരു ഭൂകമ്പം നശിപ്പിച്ച ഹഗ്പത് മൊണാസ്ട്രിയുടെ ചില ഭാഗങ്ങൾ അമ്പത് വർഷങ്ങൾവരെ പുനഃസ്ഥാപിക്കപ്പെട്ടില്ല.
ആശ്രമം അതിന്റെ നിലനിൽപ്പിന്റെ പല നൂറ്റാണ്ടുകളിലും സായുധ സേനയുടെ നിരവധി ആക്രമണങ്ങളും 1988-ലെ ഒരു വലിയ ഭൂകമ്പവും നേരിട്ടു.
എന്നിരുന്നാലും, സമുച്ചയത്തിന്റെ ഭൂരിഭാഗവും ഇപ്പോഴും കേടുപാടുകൾ കൂടാതെയും കാര്യമായ മാറ്റങ്ങളില്ലാതെ ഇന്നും നിലകൊള്ളുന്നു.
യുനെസ്കോ ലോക പൈതൃക സ്ഥലം
"മത വാസ്തുവിദ്യയുടെ മാസ്റ്റർപീസ് എന്നും മധ്യകാലഘട്ടത്തിലെ ഒരു പ്രധാന പഠന കേന്ദ്രം" എന്നും വിശേഷിപ്പിക്കപ്പെടുന്ന ഹാഗ്പത് ആശ്രമവും സനാഹിൻ മൊണാസ്ട്രിയും ചേർത്ത് 1996 ൽ യുനെസ്കോയുടെ ലോക പൈതൃക പട്ടികയിൽ ഇടം നേടി.
ചിത്രശാല The belltower The belltower and the Church of Sourb Nshan Artistically carved entranceway to one of the buildings Dome (interior) Monastery gate, looking from inside out; note stone crosses ( khachkars ) left and right Monastery gate, stone crosses ( khachkars ) Church interior, nave and altar Scriptorium with holes in the floor for hiding scrolls during times of peril അവലംബം ↑ Haghbat, p. 534-535, in "Armenian Art", Donabedian, Patrick; Thierry, Jean-Michel.
New York: 1989, Harry N. Abrams, Inc. ISBN 978-0810906259 .
↑ Armenica.org, "The Architectural Complex of Haghpat Monastery" ↑ Sourb Nshan, Sourb Astvatsatsin, Sourb Grigor ↑ Sourb Nshan, Sourb Astvatsatsin, Sourb Grigor ↑ "The monastery of Haghpat" by Elisabeth Baudourian, UNESCO Courier , May 1998 ↑ Sourb Nshan, Sourb Astvatsatsin, Sourb Grigor
ഹാഗ്ലീ ഓവൽ
ന്യൂസിലൻഡിലെ ക്രൈസ്റ്റ്ചർച്ചിലുള്ള ഹാഗ്ലീ പാർക്കിൽ  സ്ഥിതി ചെയ്യുന്ന ഒരു ക്രിക്കറ്റ് മൈതാനമാണ് ഹാഗ്ലീ ഓവൽ .
ക്രൈസ്റ്റ്ചർച്ചിലെ പ്രധാന സ്റ്റേഡിയമായിരുന്ന ലങ്കാസ്റ്റർ പാർക്ക് 2011 ലെ ഭൂകമ്പത്തിൽ തകർന്നതിനെത്തുടർന്നാണ് അന്താരാഷ്ട്ര ക്രിക്കറ്റ് മൽസരങ്ങൾ ഹാഗ്ലീ ഓവലിലേക്ക് മാറ്റിയത്.2014ൽ സ്കോട്ട്ലൻഡും കാനഡയും തമ്മിലാണ് ഹാഗ്ലീ ഓവലിലെ ആദ്യ  അന്താരാഷ്ട്ര ഏകദിന മൽസരം കളിച്ചത് .
2014 ഡിസംബറിൽ ന്യൂസിലൻഡും ശ്രീലങ്കയും തമ്മിൽ നടന്ന ടെസ്റ്റ് മൽസരത്തിനു ആതിഥേയത്വം വഹിച്ചതോടെ ന്യൂസിലൻഡിലെ എട്ടാമത്തെ ടെസ്റ്റ് ക്രിക്കറ്റ് വേദിയായി ഹാഗ്ലീ ഓവൽ മാറി .
2015 ക്രിക്കറ്റ് ലോകകപ്പിന്റെ ഉദ്ഘാടന  മൽസരം ഉൾപ്പെടെ മൂന്ന് മൽസരങ്ങൾക്കു ഹാഗ്ലീ ഓവൽ വേദിയായി.
അവലംബം പുറത്തേക്കുള്ള കണ്ണികൾ Hagley Oval, Christchurch at Cricinfo Hagley Oval, Christchurch at Cricket Archive
ഹാങ്ങോവർ (മലയാള ചലച്ചിത്രം)
2014ൽ ശ്രീജിത് സുകുമാരൻ കഥ എഴുതി സംവിധാനം ചെയ്ത ചിത്രമാണ് ഹാങ് ഓവർ .
മഖ്ബൂൽ സൽമാൻ , ഷൈൻ ടോം ചാക്കോ , ഭഗത് മാനുവൽ തുടങ്ങിയവർ പ്രധാനവേഷമിട്ട ഈ ചിത്രത്തിന്റെ തിരക്കഥ സുമേഷ് വി റോബിന്റെതാണ്.
മെജോ ജോസഫ് സംഗീതം കൈകാര്യം ചെയ്തു.